CELEX: 32018R1646
Language: mt
Date: 2018-07-13 00:00:00
Title: Regolament Delegat tal-Kummissjoni (UE) 2018/1646 tat-13 ta' Lulju 2018 li jissupplimenta r-Regolament (UE) 2016/1011 tal-Parlament Ewropew u tal-Kunsill fir-rigward tal-istandards tekniċi regolatorji għall-informazzjoni li għandha tiġi pprovduta f'applikazzjoni għal awtorizzazzjoni u f'applikazzjoni għar-reġistrazzjoni (Test b'rilevanza għaż-ŻEE.)

5.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 274/43
               
            
         REGOLAMENT DELEGAT TAL-KUMMISSJONI (UE) 2018/1646
         tat-13 ta' Lulju 2018
         li jissupplimenta r-Regolament (UE) 2016/1011 tal-Parlament Ewropew u tal-Kunsill fir-rigward tal-istandards tekniċi regolatorji għall-informazzjoni li għandha tiġi pprovduta f'applikazzjoni għal awtorizzazzjoni u f'applikazzjoni għar-reġistrazzjoni
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1011 tal-Parlament Ewropew u tal-Kunsill tat-8 ta' Ġunju 2016 dwar l-indiċi użati bħala parametri referenzjarji fi strumenti finanzjarji u kuntratti finanzjarji jew dwar il-kejl tal-prestazzjoni ta' fondi ta' investiment u li jemenda d-Direttivi 2008/48/KE u 2014/17/UE u r-Regolament (UE) Nru 596/2014 (1), u b'mod partikolari l-Artikolu 34(8) tiegħu,
         Billi:
         
                     (1)
                  
                  
                     Dan ir-Regolament jistiupla l-informazzjoni li l-awtorità kompetenti għandha tirċievi flimkien ma' applikazzjoni għall-awtorizzazzjoni jew ir-reġistrazzjoni ta' amministratur tal-paramentri referenzjarji, skont il-karatteristiċi tal-applikant jew tal-parametri referenzjarji pprovduti u intiżi għall-użu fl-Unjoni. Din l-ispeċifikazzjoni tal-informazzjoni li trid tiġi pprovduta fl-applikazzjoni għall-awtorizzazzjoni u fl-applikazzjoni għar-reġistrazzjoni tippromwovi proċess komuni u konsistenti madwar l-Unjoni.
                  
               
                     (2)
                  
                  
                     Huwa importanti għall-awtorità kompetenti li tirċievi l-informazzjoni stipulata f'dan ir-Regolament biex tkun tista' tivvaluta jekk l-arranġamenti stabbiliti mill-applikant għall-awtorizzazzjoni jew ir-reġistrazzjoni jissodisfawx ir-rekwiżiti stipulati fir-Regolament (UE) 2016/1011.
                  
               
                     (3)
                  
                  
                     Sabiex l-awtorità kompetenti tkun tista' tivvaluta jekk hemmx xi kunflitti ta' interess li jinbtu mill-attività tal-parametru referenzjarju u l-interessi kummerċjali tas-sidien tal-applikant jistgħux jaffettwaw l-indipendenza ta' dak l-applikant fil-kalkolu tal-parametru referenzjarju u b'hekk ifixklu l-preċiżjoni u l-integrità tal-parametru referenzjarju, jenħtieġ li l-applikant ikun meħtieġ jissottometti informazzjoni rigward l-attivitajiet tas-sidien tiegħu u s-sjieda tal-impriżi ommijiet tiegħu.
                  
               
                     (4)
                  
                  
                     L-applikant għandu jagħti informazzjoni dwar il-kompożizzjoni, il-funzjonament u l-indipendenza, fil-kalkolu tal-parametru referenzjarju, tal-korpi li jiggvernawh sabiex l-awtorità kompetenti tkun tista' tivvaluta jekk l-istruttura ta' governanza korporattiva tiżgurax l-indipendenza tal-applikant fil-kalkolu ta' parametru referenzjarju u l-evitar u l-ġestjoni tal-kunflitti ta' interess.
                  
               
                     (5)
                  
                  
                     L-applikant għandu jagħti informazzjoni dwar il-politiki u l-proċeduri tiegħu rigward l-identifikazzjoni, il-ġestjoni, il-mitigazzjoni u d-divulgazzjoni ta' kunflitti ta' interess b'rabta mal-attività tiegħu tal-provvediment ta' parametri referenzjarji jew familji ta' parametri referenzjarji. Għal parametri referenzjarji ta' importanza kritika, minħabba l-importanza sistemika ikbar li għandhom, jenħtieġ li applikant jagħti lill-awtorità kompetenti inventarju aġġornat tal-kunflitti ta' interess eżistenti, flimkien ma' spjegazzjoni ta' kif dawn jiġu ġestiti.
                  
               
                     (6)
                  
                  
                     Biex l-awtorità kompetenti tkun tista' tevalwa l-pertinenza u r-robustezza tal-istruttura ta' kontroll intern u l-qafas ta' sorveljanza u akkontabilità, jenħtieġ li l-applikant jipprovdi l-politiki u l-proċeduri tal-monitoraġġ tal-attivitajiet tal-provvediment ta' parametru referenzjarju jew familja ta' parametri referenzjarji. Din l-informazzjoni hija meħtieġa biex l-awtorità kompetenti tivvaluta jekk dawn il-politiki u l-proċeduri jissodisfawx ir-rekwiżiti tar-Regolament (UE) 2016/1011.
                  
               
                     (7)
                  
                  
                     Jenħtieġ li tkun ukoll inkluża fl-applikazzjoni informazzjoni biex turi lill-awtorità kompetenti li l-kontrolli fuq id-data tal-input użati biex jiddeterminaw il-parametri referenzjarji pprovduti mill-applikant huma adegwati biex jiżguraw ir-rappreżentattività, l-akkuratezza u l-integrità ta' tali data, u li l-metodoloġija applikata għall-kalkolu tal-parametri referenzjarji jkollhom il-karatteristiċi kollha meħtieġa mir-Regolament (UE) 2016/1011.
                  
               
                     (8)
                  
                  
                     Biex l-awtorità kompetenti tkun tista' tivvaluta kemm parametru referenzjarju tassew jirrappreżenta r-realtà ekonomika li huwa intiż li jkejjel, jenħtieġ li l-applikant jagħti lill-awtorità kompetenti deskrizzjoni tal-parametru referenzjarju jew il-familja ta' parametri referenzjarji pprovduti jew intiżi li jiġu pprovduti u t-tip ta' parametru referenzjarju li jappartjenu għalih, f'konformità mad-dispożizzjonijiet tar-Regolament (UE) 2016/1011. It-tip li parametru referenzjarju jappartjeni għalih għandu jiġi vvalutat skont l-aħjar għarfien tal-applikant u jenħtieġ li jiġi pprovdut flimkien ma' indikazzjoni tas-sorsi ta' data użati, sabiex l-awtorità kompetenti tkun tista' tifhem kemm l-informazzjoni sottostanti hija affidabbli u eżawrjenti.
                  
               
                     (9)
                  
                  
                     Il-kontenut ta' applikazzjoni għall-awtorizzazzjoni jew reġistrazzjoni meta l-applikant ikun persuna fiżika għandu jkun imniżżel speċifikament għax l-arranġament organizzattiv tal-amministratur se jkun differenti ħafna minn dak ta' persuni ġuridiċi.
                  
               
                     (10)
                  
                  
                     Dan ir-Regolament huwa bbażat fuq l-istandards tekniċi regolatorji abbozzati ppreżentati mill-Awtorità Ewropea tat-Titoli u s-Swieq lill-Kummissjoni.
                  
               
                     (11)
                  
                  
                     L-Awtorità Ewropea tat-Titoli u s-Swieq wettqet konsultazzjonijiet pubbliċi miftuħa dwar l-abbozz tal-istandards tekniċi regolatorji li fuqu huwa bbażat dan ir-Regolament, analizzat il-kostijiet u l-benefiċċji potenzjali relatati u talbet l-opinjoni tal-Grupp tal-Partijiet Ikkonċernati tal-Assigurazzjoni stabbilit skont l-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (2).
                  
               
                     (12)
                  
                  
                     Jenħtieġ li l-amministraturi jingħataw biżżejjed ħin biex iħejju l-applikazzjonijiet u biex jiżguraw il-konformità mar-rekwiżiti ta' dan ir-Regolament u mal-istandards tekniċi regolatorji msemmija fl-Anness. Għaldaqstant, jenħtieġ li dan ir-Regolament jibda japplika xahrejn wara li jkun daħal fis-seħħ.
                  
               ADOTTAT DAN IR-REGOLAMENT:
         
            Artikolu 1
            Rekwiżiti ġenerali
            
               1.   Applikazzjoni skont l-Artikolu 34 tar-Regolament (UE) 2016/1011 għandu jkun fiha, skont kif ikun xieraq, informazzjoni li tinkludi dan li ġej:
               
                           (a)
                        
                        
                           entrati mniżżlin fl-Anness I, meta l-applikant ikun persuna ġuridika li qed tapplika għall-awtorizzazzjoni;
                        
                     
                           (b)
                        
                        
                           entrati mniżżlin fl-Anness II, meta l-applikant ikun persuna ġuridika li qed tapplika għar-reġistrazzjoni;
                        
                     
                           (c)
                        
                        
                           entrati mniżżlin fl-Anness I, meta l-applikant ikun persuna naturali li qed tapplika għall-awtorizzazzjoni, bl-eċċezzjoni tal-informazzjoni mniżżla fil-punti (c), (f), (h) u (i) tal-paragrafu 1 tal-Anness I;
                        
                     
                           (d)
                        
                        
                           entrati mniżżlin fl-Anness II, meta l-applikant ikun persuna naturali li qed tapplika għar-reġistrazzjoni, bl-eċċezzjoni tal-informazzjoni mniżżla fil-punti (c), (f), (h) u (i) tal-paragrafu 1 tal-Anness II.
                        
                     
            
               2.   L-applikazzjoni jista' jkun fiha informazzjoni fil-livell ta' familja ta' parametri referenzjarji biss meta l-ebda wieħed mill-parametri referenzjarji fil-familja ma jkun inkluż fil-lista ta' parametri referenzjarji ta' importanza kritika stabbilita f'konformità mal-Artikolu 20(1) tar-Regolament (UE) 2016/1011.
            
            
               3.   Meta l-applikant ikun naqas milli jipprovdi xi informazzjoni meħtieġa, l-applikazzjoni għandha tinkludi spjegazzjoni ta' għala dik l-informazzjoni ma ngħatatx.
            
            
               4.   L-applikant ma għandux ikun meħtieġ jipprovdi l-informazzjoni mniżżla fil-punti minn (f) sa (j) tal-paragrafu 1 tal-Anness I jew l-Anness II, skont kif ikun applikabbli, sa fejn l-applikant diġà jkun sorveljat fl-Istat Membru mill-istess awtorità kompetenti għal attivitajiet oħrajn minbarra l-provvediment ta' parametri referenzjarji.
            
         
         
            Artikolu 2
            Informazzjoni li għandha tiġi pprovduta għal tipi ta' parametri referenzjarji
            
               1.   Għal kull parametru referenzjarju mhux sinifikanti li jipprovdi, applikant jista' jippreżenta l-informazzjoni meħtieġa mill-paragrafu 6 tal-Anness I jew, meta jkun applikabbli, mill-paragrafu 6 tal-Anness II fil-forma ta' sommarju.
            
            
               2.   Entitajiet mhux taħt superviżjoni li jipprovdu parametri referenzjarji ta' importanza kritika u sinifikanti għandhom jippreżentaw l-informazzjoni mniżżla fl-Anness I.
            
            
               3.   Entitajiet taħt superviżjoni li jipprovdu biss parametri referenzjarji li mhumiex ta' importanza kritika għandhom jippreżentaw l-informazzjoni mniżżla fl-ewwel kolonna tal-Anness II.
            
            
               4.   Applikant li jipprovdi biss parametri referenzjarji li mhumiex sinifikanti għandu jippreżenta l-informazzjoni mniżżla fit-tieni kolonna tal-Anness II.
            
            
               5.   Mingħajr preġudizzju għall-paragrafi 1 sa 4, applikant li jipprovdi biss parametri referenzjarji ta' data regolata ma għandux jippreżenta l-informazzjoni mniżżla fil-punti 5(c), 6(a)(iii) u 6(a)(iv) tal-Anness I u l-Anness II.
            
            
               6.   Applikant li jipprovdi biss parametri referenzjarji tar-rati tal-imgħax għandu jippreżenta l-informazzjoni mniżżla fl-Annessi ta' dan ir-Regolament u għandu jispeċifika kif ir-rekwiżiti speċifiċi stipulati fl-Anness I tar-Regolament (UE) 2016/1011 huma implimentati meta d-dispożizzjonijiet fl-Anness I tar-Regolament (UE) 2016/1011 japplikaw flimkien ma', jew minflok, ir-rekwiżiti fit-Titolu II tar-Regolament (UE) 2016/1011, skont l-Artikolu 18 ta' dak ir-Regolament.
            
            
               7.   Applikant li jipprovdi biss parametri referenzjarji tal-komoditajiet għandu jipprovdi l-informazzjoni mniżżla fl-Anness I ta' dan ir-Regolament jekk ikun entità mhux taħt superviżjoni jew jekk jipprovdi parametri referenzjarji ta' importanza kritika. Jekk huwa entità taħt superviżjoni u l-ebda mill-parametri referenzjarji li jipprovdi ma jkun ta' importanza kritika, huwa għandu jipprovdi l-informazzjoni mniżżla fl-ewwel kolonna tal-Anness II. L-applikant għandu jispeċifika kif ir-rekwiżiti stipulati fl-Anness II tar-Regolament (UE) 2016/1011 huma implimentati għal kwalunkwe parametru referenzjarju tal-komoditajiet soġġett għall-Anness II minflok it-Titolu II tar-Regolament (UE) 2016/1011 skont l-Artikolu 19 tar-Regolament (UE) 2016/1011.
            
         
         
            Artikolu 3
            Informazzjoni speċifika rigward politiki u proċeduri
            
               1.   Kwalunkwe politiki u proċeduri pprovduti f'applikazzjoni għandhom jinkludu jew ikunu akkumpanjati minn:
               
                           (a)
                        
                        
                           indikazzjoni tal-identità tal-persuna jew persuni responsabbli għall-approvazzjoni u l-manutenzjoni tal-politiki u l-proċeduri;
                        
                     
                           (b)
                        
                        
                           deskrizzjoni ta' kif il-konformità mal-politiki u l-proċeduri hija mmonitorjata u l-identità tal-persuni inkarigati minn dan il-monitoraġġ;
                        
                     
                           (c)
                        
                        
                           deskrizzjoni tal-miżuri li għandhom jiġu adottati f'każ ta' ksur tal-politiki u proċeduri;
                        
                     
            
               2.   Applikant li huwa parti minn grupp jista' jikkonforma mal-paragrafu 1 billi jippreżenta l-politiki u l-proċeduri tal-grupp tiegħu meta dawn ikunu relatati mal-provvediment ta' parametri referenzjarji.
            
         
         
            Artikolu 4
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mill-25 ta' Jannar 2019.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta' Lulju 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 171, 29.6.2016, p. 1.
         
            (2)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).
      
      
         
            ANNESS I
            
               Informazzjoni li trid tingħata f'applikazzjoni għall-awtorizzazzjoni skont l-Artikolu 34 tar-Regolament (UE) 2016/1011
            
            1.   INFORMAZZJONI ĠENERALI
            
                        (a)
                     
                     
                        L-isem sħiħ tal-applikant u l-Identifikatur ta' Entità Ġuridika (LEI) tiegħu.
                     
                  
                        (b)
                     
                     
                        Indirizz tal-uffiċċju fl-Unjoni Ewropea.
                     
                  
                        (c)
                     
                     
                        Status legali.
                     
                  
                        (d)
                     
                     
                        Sit web, jekk ikun hemm.
                     
                  
                        (e)
                     
                     
                        Fir-rigward tal-persuna ta' kuntatt għall-finijiet tal-applikazzjoni:
                        
                                    (i)
                                 
                                 
                                    l-isem;
                                 
                              
                                    (ii)
                                 
                                 
                                    it-titlu;
                                 
                              
                                    (iii)
                                 
                                 
                                    l-indirizz;
                                 
                              
                                    (iv)
                                 
                                 
                                    l-indirizz tal-posta elettronika;
                                 
                              
                                    (v)
                                 
                                 
                                    numru tat-telefon.
                                 
                              
                  
                        (f)
                     
                     
                        Meta l-applikant ikun entità taħt superviżjoni, l-informazzjoni dwar l-istatus attwali ta' awtorizzazzjoni tiegħu, inklużi l-attivitajiet li għalihom huwa awtorizzat u l-awtorità kompetenti rilevanti tiegħu fl-Istat Membru tad-domiċilju tiegħu.
                     
                  
                        (g)
                     
                     
                        Deskrizzjoni tal-operat tal-applikant fl-Unjoni Ewropea, jekk huwiex soġġett jew le għar-regolamentazzjoni finanzjarja, b'relevanza għall-attività tal-forniment ta' parametri referenzjarji, flimkien ma' deskrizzjoni ta' fejn jitwettqu dawn l-operazzjonijiet.
                     
                  
                        (h)
                     
                     
                        Kull att ta' inkorporazzjoni, artikli ta' assoċjazzjoni jew dokumenti kostituzzjonali oħra.
                     
                  
                        (i)
                     
                     
                        Meta l-applikant ikun parti minn grupp, l-istruttura tal-grupp tiegħu flimkien ma' tabella li turi s-sjieda, li turi r-rabtiet bejn kull impriża omm u s-sussidjarji. L-impriżi u s-sussidjarji murija fit-tabella għandhom ikunu identifikati mill-isem sħiħ tagħhom, l-istatus legali u l-indirizz tal-uffiċċju reġistrat jew l-uffiċċju prinċipali.
                     
                  
                        (j)
                     
                     
                        Awtodikjarazzjoni ta' reputazzjoni tajba inklużi dettalji, jekk applikabbli, ta' kull:
                        
                                    (i)
                                 
                                 
                                    proċedimenti ta' natura dixxiplinarja kontrih (sakemm ma jkunux ġew miċħuda);
                                 
                              
                                    (ii)
                                 
                                 
                                    rifjut ta' awtorizzazzjoni jew reġistrazzjoni minn awtorità finanzjarja;
                                 
                              
                                    (iii)
                                 
                                 
                                    irtirar ta' awtorizzazzjoni jew reġistrazzjoni minn awtorità finanzjarja.
                                 
                              
                  
                        (k)
                     
                     
                        Għadd ta' parametri referenzjarji pprovduti.
                     
                  2.   STRUTTURA ORGANIZZAZZJONALI U GOVERNANZA
            
                        (a)
                     
                     
                        Struttura organizzazzjonali interna fir-rigward tal-bord tad-diretturi, kumitati tal-ġestjoni superjuri, funzjoni ta' sorveljanza u kull korp intern ieħor li jeżerċita funzjonijiet ta' ġestjoni sinifikanti involut fil-provvediment ta' parametru referenzjarju, fosthom:
                        
                                    (i)
                                 
                                 
                                    it-termini ta' referenza jew sommarju ta' dawn tagħhom; kif ukoll
                                 
                              
                                    (ii)
                                 
                                 
                                    l-aderenza tagħhom għal kwalunkwe kodiċijiet ta' governanza jew dispożizzjonijiet simili.
                                 
                              
                  
                        (b)
                     
                     
                        Proċeduri li jiżguraw li l-impjegati tal-amministratur, u kull persuna fiżika oħra li s-servizzi tagħha jitqiegħdu għad-dispożizzjoni tiegħu jew taħt il-kontroll tiegħu, u li huma direttament involuti fil-forniment ta' parametru referenzjarju, ikollhom il-ħiliet, l-għarfien u l-esperjenza meħtieġa għad-dmirijiet assenjati lilhom u li joperaw b'rispett tad-dispożizzjonijiet skont l-Artikolu 4(7) tar-Regolament (UE) 2016/1011;
                     
                  
                        (c)
                     
                     
                        L-għadd ta' impjegati (temporanji u permanenti) involuti fil-forniment ta' parametru referenzjarju.
                     
                  3.   KUNFLITTI TA' INTERESS
            
                        (a)
                     
                     
                        Politiki u proċeduri li jindirizzaw:
                        
                                    (i)
                                 
                                 
                                    kif il-kunflitti ta' interess attwali u potenzjali jiġu jew se jiġu identifikati, irrekordjati, ġestiti, mitigati, prevenuti jew rimedjati;
                                 
                              
                                    (ii)
                                 
                                 
                                    ċirkostanzi partikolari li jgħoddu għall-applikant jew għal xi parametru referenzjarju partikolari pprovdut mill-applikant, b'rabta ma' liema l-kunflitti ta' interess huwa l-iktar probabbli li jinqalgħu, inkluż meta l-ġudizzju espert jew id-diskrezzjoni esperta jiġu eżerċitati fil-proċess ta' determinazzjoni tal-parametru referenzjarju, meta l-applikant ikun fl-istess grupp bħala utent ta' parametru referenzjarju u meta l-applikant ikun parteċipant fis-suq jew ir-realtà ekonomika li l-parametru referenzjarju huwa intiż li jkejjel.
                                 
                              
                  
                        (b)
                     
                     
                        Għal parametru referenzjarju jew familja ta' parametri referenzjarji, lista ta' kull kunflitt ta' interess materjali identifikat, flimkien mal-miżuri ta' mitigazzjoni rispettivi. Għal kull parametru referenzjarju ta' importanza kritika, inventarju aġġornat ta' kunflitti ta' interess reali u potenzjali flimkien mal-miżuri ta' mitigazzjoni rispettivi.
                     
                  
                        (c)
                     
                     
                        L-istruttura tal-politika ta' remunerazzjoni, li tispeċifika l-kriterji użati biex tiġi ddeterminata r-remunerazzjoni tal-persuni involuti direttament jew indirettament fl-attività tal-forniment tal-parametri referenzjarji.
                     
                  4.   STRUTTURA TA' KONTROLL INTERN, QAFAS TA' SORVELJANZA U RESPONSABILITÀ
            
                        (a)
                     
                     
                        Politiki u proċeduri għall-monitoraġġ tal-attivitajiet tal-forniment ta' parametru referenzjarju jew familja ta' parametri referenzjarji, inklużi dawk relatati ma:
                        
                                    (i)
                                 
                                 
                                    sistemi ta' teknoloġija tal-informatika;
                                 
                              
                                    (ii)
                                 
                                 
                                    il-ġestjoni tar-riskji, flimkien ma' mmappjar tar-riskji li jistgħu jinqalgħu u li jistgħu jħallu impatt fuq l-akkuratezza, l-integrità u r-rappreżentattività tal-parametru referenzjarju pprovdut jew il-kontinwità tal-attività tal-forniment, flimkien mal-miżuri ta' mitigazzjoni rispettivi;
                                 
                              
                                    (iii)
                                 
                                 
                                    il-kostituzzjoni, ir-rwol u l-funzjonament tal-funzjoni ta' sorveljanza, kif deskritta fl-Artikolu 5 tar-Regolament (UE) 2016/1011 u speċifikata ulterjorment fl-istandards tekniċi regolatorji adottati skont l-Artikolu 5(5) tar-Regolament (UE) 2016/1011 (1), inklużi proċeduri għall-ħatra, is-sostituzzjoni jew it-tneħħija ta' individwi fi ħdan il-funzjoni ta' sorveljanza;
                                 
                              
                                    (iv)
                                 
                                 
                                    il-kostituzzjoni, ir-rwol u l-funzjonament tal-qafas ta' kontroll, kif deskritt fl-Artikolu 6 tar-Regolament (UE) 2016/1011, inklużi proċeduri għall-ħatra, is-sostituzzjoni jew it-tneħħija ta' individwi responsabbli għal dan il-qafas;
                                 
                              
                                    (v)
                                 
                                 
                                    il-qafas ta' responsabbiltà kif deskritt fl-Artikolu 7 tar-Regolament (UE) 2016/1011, inklużi proċeduri għall-ħatra, is-sostituzzjoni jew it-tneħħija ta' individwi responsabbli għal dan il-qafas.
                                 
                              
                  
                        (b)
                     
                     
                        Pjanijiet ta' kontinġenza għad-determinazzjoni u l-pubblikazzjoni ta' parametru referenzjarju fuq bażi temporanja, inklużi l-kontinwità tal-operat, u pjanijiet ta' rkupru minn diżastri.
                     
                  
                        (c)
                     
                     
                        Proċeduri għar-rappurtar intern tal-ksur tar-Regolament (UE) 2016/1011 mill-maniġers, impjegati u persuni fiżiċi oħrajn li s-servizzi tagħhom jitqiegħdu għad-dispożizzjoni tal-applikant jew taħt il-kontroll tiegħu.
                     
                  5.   DESKRIZZJONI TAL-PARAMETRI REFERENZJARJI JEW FAMILJI TA' PARAMETRI REFERENZJARJI FORNUTI
            
                        (a)
                     
                     
                        Deskrizzjoni tal-parametru referenzjarju jew familja ta' parametri referenzjarji fornuti jew li l-applikant beħsiebu jforni u t-tip li l-parametru referenzjarju jappartjeni għalih, sa fejn ikun jaf l-applikant u filwaqt li jitqiesu d-dispożizzjonijiet tar-Regolament (UE) 2016/1011, flimkien ma' indikazzjoni tas-sorsi użati biex jiddeterminaw it-tip ta' parametru referenzjarju.
                     
                  
                        (b)
                     
                     
                        Deskrizzjoni tas-suq sottostanti jew ir-realtà ekonomika li l-parametru referenzjarju jew il-familja ta' parametri referenzjarji huma intiżi li jkejlu, flimkien ma' indikazzjoni tas-sorsi użati biex tingħata din id-deskrizzjoni.
                     
                  
                        (c)
                     
                     
                        Deskrizzjoni tal-kontributuri għal parametru referenzjarju jew familja ta' parametri referenzjarji, flimkien mal-kodiċi ta' kondotta kif deskritt fl-Artikolu 15 tar-Regolament (UE) 2016/1011 u għall-parametri referenzjarji ta' importanza kritika, l-isem u l-post tal-kontributuri.
                     
                  
                        (d)
                     
                     
                        Informazzjoni dwar miżuri biex jindirizzaw korrezzjonijiet fid-determinazzjoni jew il-pubblikazzjoni ta' parametru referenzjarju jew familja ta' parametri referenzjarji.
                     
                  
                        (e)
                     
                     
                        Informazzjoni dwar il-proċedura li trid issir mill-amministratur fil-każ ta' bidliet jew fit-tmiem ta' parametru referenzjarju jew familja ta' parametri referenzjarji f'konformità mal-Artikolu 28(1) tar-Regolament (UE) 2016/1011.
                     
                  6.   DATA TAL-INPUT U METODOLOĠIJA
            
                        (a)
                     
                     
                        Għal kull parametru referenzjarju jew familja ta' parametri referenzjarji, il-politiki u l-proċeduri fir-rigward tad-data tal-input, inkluża dik relatata ma':
                        
                                    (i)
                                 
                                 
                                    it-tip ta' data tal-input użata, il-prijorità tal-użu tagħha u kull eżerċizzju ta' diskrezzjoni jew ġudizzju espert;
                                 
                              
                                    (ii)
                                 
                                 
                                    kwalunkwe proċess biex jiġi żgurat li d-data tal-input hija suffiċjenti, xierqa u verifikabbli;
                                 
                              
                                    (iii)
                                 
                                 
                                    il-kriterji li jiddeterminaw min jista' jikkontribwixxi data tal-input lill-amministratur u l-proċedura tal-għażla tal-kontributuri;
                                 
                              
                                    (iv)
                                 
                                 
                                    l-evalwazzjoni tad-data tal-input tal-kontributuri u l-proċess tal-validazzjoni tad-data tal-input.
                                 
                              
                  
                        (b)
                     
                     
                        Għal kull parametru referenzjarju jew familja ta' parametri referenzjarji, fir-rigward tal-metodoloġija:
                        
                                    (i)
                                 
                                 
                                    deskrizzjoni tal-metodoloġija li tenfasizza l-elementi ewlenin tal-metodoloġija skont l-Artikolu 13 tar-Regolament (UE) 2016/1011 u speċifikata ulterjorment fl-istandards tekniċi regolatorji adottati skont l-Artikolu 13(3) tar-Regolament (UE) 2016/1011 (2);
                                 
                              
                                    (ii)
                                 
                                 
                                    Politiki u proċeduri inklużi dawk relatati ma':
                                    
                                                (1)
                                             
                                             
                                                il-miżuri meħudin biex jipprovdu validazzjoni u rieżami tal-metodoloġija, inkluż kull prova jew testijiet retrospettivi mwettqa;
                                             
                                          
                                                (2)
                                             
                                             
                                                il-proċess ta' konsultazzjoni dwar kull bidla materjali proposta fil-metodoloġija.
                                             
                                          
                              
                  7.   ESTERNALIZZAZZJONI
            Meta attività li tifforma parti mill-proċess għall-forniment ta' parametru referenzjarju jew familja ta' parametri referenzjarji tiġi esternalizzata:
            
                        (a)
                     
                     
                        l-arranġamenti ta' esternalizzazzjoni relevanti, inklużi ftehimiet dwar il-livell ta' servizz, li juru konformità mal-Artikolu 10 tar-Regolament (UE) 2016/1011;
                     
                  
                        (b)
                     
                     
                        dettalji tal-funzjonijiet esternalizzati sakemm din l-informazzjoni ma tkunx diġà inkluża fil-kuntratti rilevanti;
                     
                  
                        (c)
                     
                     
                        politiki u proċeduri rigward is-sorveljanza tal-attivitajiet esternalizzati.
                     
                  8.   INFORMAZZJONI OĦRA
            
                        (a)
                     
                     
                        L-applikant jista' jagħti kwalunkwe informazzjoni addizzjonali relevanti għall-applikazzjoni tiegħu li huwa jqis xierqa.
                     
                  
                        (b)
                     
                     
                        L-applikant għandu jipprovdi l-informazzjoni rekwiżita bil-mod u fil-forma stipulati mill-awtorità kompetenti.
                     
                  
               (1)  Ir-Regolament Delegat tal-Kummissjoni (UE) 2018/1637 tat-13 ta' Lulju 2018 li jissupplimenta r-Regolament (UE) 2016/1011 tal-Parlament Ewropew u tal-Kunsill dwar l-indiċi użati bħala parametri referenzjarji fir-rigward tal-istandards tekniċi regolatorji għall-proċeduri u l-karatteristiċi tal-funzjoni ta' sorveljanza (ara l-paġna 1 ta' dan il-Ġurnal Uffiċjali).
            
               (2)  Ir-Regolament Delegat tal-Kummissjoni (UE) 2018/1641 tat-13 ta' Lulju 2018 li jissupplimenta r-Regolament (UE) 2016/1011 tal-Parlament Ewropew u tal-Kunsill fir-rigward ta' standards tekniċi regolatorji li jispeċifikaw ulterjorment l-informazzjoni li għandha tiġi pprovduta mill-amministraturi ta' parametri referenzjarji ta' importanza kritika jew sinifikanti dwar il-metodoloġija użata biex jiġi ddeterminat il-parametru referenzjarju, ir-rieżami u l-approvazzjoni interni tal-metodoloġija u dwar il-proċeduri biex isir tibdil materjali fil-metodoloġija (ara l-paġna 21 ta' dan il-Ġurnal Uffiċjali).
         
      
      
         
            ANNESS II
            
               Informazzjoni li trid tingħata f'applikazzjoni għar-reġistrazzjoni skont l-Artikolu 34 tar-Regolament (UE) 2016/1011
            
            
                         
                     
                     
                        “A” tfisser “Applikabbli”
                     
                  
                         
                     
                     
                        “N/A” tfisser “Mhux applikabbli”
                     
                  
                        Entrata fl-Anness I
                     
                     
                        Entitajiet taħt superviżjoni li jipprovdu biss parametri referenzjarji mhux ta' importanza kritika
                     
                     
                        Entitajiet li jipprovdu biss parametri referenzjarji mhux ta' importanza kritika
                     
                  
                        1)   Informazzjoni ġenerali
                        
                     
                  
                        1(a)
                     
                     
                        Isem sħiħ
                     
                     
                        A
                     
                     
                        A
                     
                  
                        1(b)
                     
                     
                        Indirizz
                     
                     
                        A
                     
                     
                        A
                     
                  
                        1(c)
                     
                     
                        L-istatus legali
                     
                     
                        A
                     
                     
                        A
                     
                  
                        1(d)
                     
                     
                        Sit web
                     
                     
                        A
                     
                     
                        A
                     
                  
                        1(e)
                     
                     
                        Persuna ta' kuntatt
                     
                     
                        A
                     
                     
                        A
                     
                  
                        1(f)
                     
                     
                        Status ta' awtorizzazzjoni attwali
                     
                     
                        A (1)
                        
                     
                     
                        A (1) għal entitajiet taħt superviżjoni
                        N/A għal entitajiet mhux taħt superviżjoni
                     
                  
                        1(g)
                     
                     
                        Operazzjonijiet imwettqa
                     
                     
                        A (1)
                        
                     
                     
                        A (1)
                        
                     
                  
                        1(h)
                     
                     
                        Dokumenti kostituzzjonali
                     
                     
                        A (1)
                        
                     
                     
                        A (1)
                        
                     
                  
                        1(i)
                     
                     
                        Struttura tal-grupp
                     
                     
                        A (1)
                        
                     
                     
                        A (1)
                        
                     
                  
                        1(j)
                     
                     
                        Awtodikjarazzjoni ta' reputazzjoni tajba
                     
                     
                        A (1)
                        
                     
                     
                        A (1)
                        
                     
                  
                        1(k)
                     
                     
                        Għadd ta' parametri referenzjarji
                     
                     
                        A
                     
                     
                        A
                     
                  
                        2)   Struttura organizzazzjonali u governanza
                        
                     
                  
                        2(a)
                     
                     
                        Struttura organizzazzjonali interna
                     
                     
                        A
                     
                     
                        A
                     
                  
                        2(b)
                     
                     
                        Impjegati
                     
                     
                        A
                     
                     
                        A
                     
                  
                        2(c)
                     
                     
                        Riżorsi umani
                     
                     
                        A
                     
                     
                        N/A
                     
                  
                        3)   Kunflitti ta' interess
                        
                     
                  
                        3(a)
                     
                     
                        Politiki u proċeduri
                     
                     
                        A (2)
                        
                     
                     
                        A (2) fil-forma ta' sommarju
                     
                  
                        3(b)
                     
                     
                        Kunflitti ta' interess materjali
                     
                     
                        A
                     
                     
                        N/A
                     
                  
                        3(c)
                     
                     
                        Struttura ta' remunerazzjoni
                     
                     
                        A
                     
                     
                        A
                     
                  
                        4)   Struttura ta' kontroll intern, qafas ta' sorveljanza u responsabilità
                        
                     
                  
                        4(a)
                     
                     
                        Politiki u proċeduri għall-monitoraġġ tal-attivitajiet tal-forniment ta' parametru referenzjarju
                     
                     
                        A
                     
                     
                        A (3) fil-forma ta' sommarju
                     
                  
                        4(b)
                     
                     
                        Arranġamenti interni għad-determinazzjoni u l-pubblikazzjoni ta' parametru referenzjarju
                     
                     
                        A
                     
                     
                        A fil-forma ta' sommarju
                     
                  
                        4(c)
                     
                     
                        Rappurtar intern ta' ksur
                     
                     
                        A
                     
                     
                        A fil-forma ta' sommarju
                     
                  
                        5)   Deskrizzjoni tal-parametri referenzjarji pprovduti
                        
                     
                  
                        5(a)
                     
                     
                        Deskrizzjoni
                     
                     
                        A (4)
                        
                     
                     
                        A fil-forma ta' sommarju
                     
                  
                        5(b)
                     
                     
                        Suq sottostanti
                     
                     
                        A (4)
                        
                     
                     
                        A fil-forma ta' sommarju
                     
                  
                        5(c)
                     
                     
                        Kontributuri
                     
                     
                        A (4)
                        
                     
                     
                        A fil-forma ta' sommarju
                     
                  
                        5(d)
                     
                     
                        Korrezzjonijiet
                     
                     
                        A (4)
                        
                     
                     
                        A fil-forma ta' sommarju
                     
                  
                        5(e)
                     
                     
                        Bidliet jew tmiem
                     
                     
                        A (4)
                        
                     
                     
                        A fil-forma ta' sommarju
                     
                  
                        6)   
                              Data tal-input u metodoloġija
                        
                     
                  
                        6(a)(i)
                     
                     
                        Deskrizzjoni tad-data tal-input użata
                     
                     
                        A (4)
                        
                     
                     
                        A fil-forma ta' sommarju
                     
                  
                        6(a)(ii)
                     
                     
                        
                           Data tal-input — suffiċjenti, xierqa u verifikabbli
                     
                     
                        A A (4)
                        
                     
                     
                        A (5) fil-forma ta' sommarju
                     
                  
                        6(a)(iii)
                     
                     
                        Kontributuri
                     
                     
                        A A (4)
                        
                     
                     
                        A fil-forma ta' sommarju
                     
                  
                        6(a)(iv)
                     
                     
                        Evalwazzjoni tad-data tal-input tal-kontributuri u l-validazzjoni tad-data tal-input.
                     
                     
                        A (6)
                        
                     
                     
                        N/A
                     
                  
                        6(b)(i)
                     
                     
                        Deskrizzjoni tal-metodoloġija
                     
                     
                        A A (4)
                        
                     
                     
                        A fil-forma ta' sommarju
                     
                  
                        6(b)(ii)(1)
                     
                     
                        Validazzjoni/Rieżami
                     
                     
                        A A (4)
                        
                     
                     
                        A fil-forma ta' sommarju
                     
                  
                        6(b)(ii)(2)
                     
                     
                        Bidliet materjali
                     
                     
                        A (6)
                        
                     
                     
                        N/A
                     
                  
                        7)   Esternalizzazzjoni
                        
                     
                  
                        7(a)
                     
                     
                        Kuntratti
                     
                     
                        A (6)
                        
                     
                     
                        N/A
                     
                  
                        7(b)
                     
                     
                        Funzjonijiet esternalizzati
                     
                     
                        A (6)
                        
                     
                     
                        A fil-forma ta' sommarju
                     
                  
                        7(c)
                     
                     
                        Kontroll
                     
                     
                        A (6)
                        
                     
                     
                        A fil-forma ta' sommarju
                     
                  
                        8)   Oħrajn
                        
                     
                  
                        8(a)
                     
                     
                        Informazzjoni addizzjonali
                     
                     
                        A
                     
                     
                        A
                     
                  
                        8(b)
                     
                     
                        Forma
                     
                     
                        A
                     
                     
                        A
                     
                  
               (1)  Sakemm ma jkunx diġà ssorveljat mill-istess awtorità kompetenti għal attivitajiet oħra minbarra l-forniment ta' parametri referenzjarji.
            
               (2)  Applikant jista' jagħżel li ma jipprovdix informazzjoni relatata mal-punt 3(a)(iii) tal-Anness I, fir-rigward ta' parametru referenzjarju sinifikanti jew mhux sinifikanti li jforni.
            
               (3)  Applikant jista' ma jipprovdix informazzjoni relatata mal-punt 4(a)(iii) tal-Anness I — bl-eċċezzjoni ta' informazzjoni dwar l-istabbiliment u l-manutenzjoni ta' funzjoni ta' sorveljanza permanenti — il punti 4(a)(iv) u 4(a)(v) tal-Anness I — għal xi informazzjoni li għandha tiġi pprovduta dwar il-qafas ta' kontroll u ta' responsabbiltà — fir-rigward ta' parametru referenzjarju mhux sinifikanti li tforni.
            
               (4)  Entità taħt superviżjoni li tforni kemm parametri referenzjarji sinifikanti u mhux sinifikanti tista' tipprovdi tali informazzjoni f'forma ta' sommarju b'referenza għall-parametri referenzjarji mhux sinifikanti tagħha.
            
               (5)  Applikant jista' jagħżel li ma jipprovdix informazzjoni relatata rigward il-verifikabbiltà tad-data tal-input fir-rigward ta' parametru referenzjarju mhux sinifikanti li hu jforni.
            
               (6)  Entità taħt superviżjoni li tforni parametri referenzjarji sinifikanti u mhux sinifikanti tista' tipprovdi tali informazzjoni biss għall-parametri referenzjarji sinifikanti li tforni biss.